Cuneiform Tablet Kt 91/k 427 (AKT 8 91)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ḫi-na-a ù e-la-ma qí-bí-ma um-ma i-dí-a-bu-ma 0.5 ma-na 5 GÍN KÙ.BABBAR ṣa-ru-pá-am i-ṣé-er {d}EN.LÍL-ba-ni DUMU sà-sà-a ṭup-pu-šu ḫa-ar-mu-um i-na li-bi₄ ṭup-pí-a i-na tù-ur-ḫu-mì-it É ḫi-na-a i-ba-ší a-ba-ú-a a-tù-nu ṣa-ab-ta-šu-ma KÙ.BABBAR ša-áš-qí-la-šu šu-ma mì-ma i-qá-bi₄ um-ma šu-ut-ma a-na e-la-i-šu KÙ.BABBAR a-ša-qal GÁN-lam ú-la 1 ú-ṣí ṣa-ab-ta-šu-ma KÙ.BABBAR ša-áš-qí-la-šu-ma ù iš-té-en i ba-ri-ku-nu ṭup-pá-am li-dí-šu-um ki-ma ṭup-pu-šu sà-ru a-na e-la-ma qí-bí-ma 2 {TÚG}ku-ta-ni a-šur-mu-ta-píl DUMU šu-be-lim i-na ku-nu-uk da-dí-a kà-an-ku-ma ub-la-kum a-bi a-ta be-lí a-ta 1 ṭup-pá-am ša 0.5 ma-na 3 GÍN KÙ.BABBAR ḫa-bu-la-ku-ni ku-nu-uk-šu-ma a-na DUMU um-me-a-nim ke-nim dí-in-šu-ma lu-ub-lu-ni-šu